επει αρχελοχος αριστοφαντου ανηρ καλος καγαθος υπαρχων ταν τε αναστροφαν και πολιτειαν πεποιηται καλως και ενδοξω[ς] και κατασταθεις πρεσβευτας εις ρωμ[α]ν υπερ φιλιας και συμμαχιας ταν πασαν σπουδαν και επιμελειαν εποιησατο ποτικα[ρ]τερησας και εγενηθη φιλια και συμμαχια ποτι ρωμαιους ται πολι των επιδαυριων και του δογματος του γενομενου και παραδοθεντος εις το ταμιειον και τας συμμαχιας ανατεθεισας εν πινακι χαλκεω εν τω καπετωλιω τουτων δε αντιγραφα αποδεδωκε εις το δαμοσιον εδοξε τοις συνεδροις και τω δαμω επαινεσαι αρχελοχον αριστοφαντου επι ται καλοκαγαθιαι και επι τοις συντετελεσμενοις υπ αυτου γραμμασιν και στεφανωσαι αυτον ικονι χαλκεαι στασαι δε αυτου ταν εικονα εν τω επιφανεστατω τοπωι του ιερου του ασκλαπιου ο δε ταμιας ο κατεσταμενος ο το τεταρτον και τριακοστον ετος δοτω το αναλωμα τας εικονος και βασιος και εγδοτω ο ε[πι]μελητας εμεν δε και αυτωι και εγονοις ατελειαν και ανεισφ[ορι]αν καλειν δε αυτους εις προεδριαν εν τ[ο]ις α[γωσιν οις] αγει α πολις γραψατω δε το ψαφισμα επι ταν βασιν [ο γραμματε]υς.
Epidauria — Epidauros — 115/114 BC
 115/114 BC